Sosiri şi înnoptări ale turiştilor în structuri de primire turistică cu funcţiuni de cazare, în perioada ianuarie-martie 2024
”Sosirile înregistrate în structurile de primire turistică (inclusiv apartamente şi camere de închiriat), în perioada 01.01.-31.03.2024, au însumat 2.471.200 persoane, în creştere cu 2,4% faţă de perioada 01.01.-31.03.2023. Din numărul total de sosiri, în perioada 01.01.-31.03.2024, sosirile turiştilor români în structurile de primire turistică cu funcţiuni de cazare au reprezentat 83,2%, în timp ce sosirile turiştilor străini au reprezentat 16,8%”, arată datele INS.
Înnoptările înregistrate în structurile de primire turistică (inclusiv apartamente şi camere de închiriat), în perioada 01.01.-31.03.2024 au însumat 4.671.800, în creştere cu 2,4% faţă de cele din perioada 01.01.-31.03.2023.
Din numărul total de înnoptări, în perioada 01.01.-31.03.2024, înnoptările turiştilor români în structurile de primire turistică cu funcţiuni de cazare au reprezentat 80,3%, în timp ce înnoptările turiştilor străini au reprezentat 19,7%.
Durata medie a şederii în primul trimestru din acest an a fost de 1,8 zile la turiştii români, iar la turiştii străini 2,2 zile
Indicele de utilizare netă a locurilor de cazare turistică în perioada ianuarie-martie 2024 a fost de 23% pe total structuri de cazare turistică (inclusiv apartamente şi camere de închiriat), în scădere cu 0,5 puncte procentuale faţă de perioada similar din 2023.
Pe judeţe, în perioada 01.01.-31.03.2024, numărul de sosiri ale turiştilor în structurile de primire turistică cu funcţiuni de cazare (inclusiv apartamente şi camere de închiriat), a înregistrat valori mai mari în: Municipiul Bucureşti (425.500 persoane), Braşov (325.700 persoane) şi Prahova (141.600 persoane), iar înnoptările turiştilor în structurile de primire turistică cu funcţiuni de cazare (inclusiv apartamente şi camere de închiriat), au înregistrat valori mai mari în: Municipiul Bucureşti (858.900 persoane), Braşov (618.300 persoane) şi Prahova (283.500 persoane).
Pe ţări, cele mai multe sosiri ale turiştilor străini cazaţi în structurile de primire turistică cu funcţiuni de cazare (inclusiv apartamente şi camere de închiriat), în perioada 01.01.-31.03.2024 au provenit din: Italia (51.600 persoane), Germania (37.200 persoane) şi Regatul Unit (26.700 persoane).
Sosirile vizitatorilor străini în România, înregistrate la punctele de frontieră, au fost în perioada 01.01.-31.03.2024 de 3.002.900 persoane, în creştere cu 6,5% faţă de perioada 01.01.-31.03.2023.
Plecările vizitatorilor români în străinătate, înregistrate la punctele de frontieră, au fost în perioada 01.01.-31.03.2024 de 4.478.300 persoane, în creştere cu 10,2% comparativ cu perioada 01.01.-31.03.2023.
Sosiri şi înnoptări în structuri de primire turistică cu funcţiuni de cazare în luna martie
Sosirile înregistrate în structurile de primire turistică (inclusiv apartamente şi camere de închiriat), în luna martie 2024 au însumat 854.900 persoane, în creştere cu 4,9% faţă de cele din luna martie 2023.
Din numărul total de sosiri, în luna martie 2024, sosirile turiştilor români în structurile de primire turistică cu funcţiuni de cazare au reprezentat 81%, iar sosirile turiştilor
străini 19,0%.
Înnoptările înregistrate în structurile de primire turistică (inclusiv apartamente şi camere de închiriat), în luna martie 2024 au însumat 1.601.000, în creştere cu 5,1% faţă de cele din luna martie 2023.
Din numărul total de înnoptări, în luna martie 2024, înnoptările turiştilor români în structurile de primire turistică cu funcţiuni de cazare au reprezentat 78,2%, în timp ce înnoptările turiştilor străini au înregistrat un procent de 21,8%.
Durata medie a şederii în luna martie 2024 a fost de 1,8 zile la turiştii români iar la turiştii străini de 2,1 zile.
Indicele de utilizare netă a locurilor de cazare turistică, în luna martie 2024 a fost de 22,9% pe total structuri de cazare turistică (inclusiv apartamente şi camere de închiriat), în creştere cu 0,3 puncte procentuale faţă de luna martie 2023.
Sosirile vizitatorilor străini în România, înregistrate la punctele de frontieră, în luna martie 2024 au însumat 1.114.100 persoane, în creştere cu 10,5% faţă de luna martie 2023.
Plecările vizitatorilor români în străinătate, înregistrate la punctele de frontieră, în luna martie 2024 au însumat 1.488.500 persoane, în creştere cu 9,9% comparativ cu luna martie 2023.